cyanic-selkie/wikianc huggingface dataset:
Ալբեր-Շառլ Լեբուր
Կենսագրություն
Ծնվել է Ֆրանսիայի Մոնֆոր սյուր Ռիլ փոքրիկ քաղաքում։ Լեբուրը սովորել է ճարտարապետ Դրուենի արվեստանոցում, այնուհետև` Ռուանի գեղարվեստի դպրոցում։ 1867 թվականին այցելում է Փարիզյան սալոն, որտեղ ծանոթանում է Գյուստավ Կուրբեի, Մանեի աշխատանքներին, որոնք մեծ ազդեցություն են թողնում նկարչի վրա։ 1872-1876 թվականներին ապրում է Ալժիրում` դասախոսելով տեղի Գեղարվեստի ընկերությունում։ 1877 թվականին Լեբուրը վերադառնում է Փարիզ, որտեղ ծանոթություն է հաստատում մի շարք իմպրեսիոնիստների հետ` Էդգար Դեգա, Կլոդ Մոնե, Ալֆրեդ Սիսլեյ։ Լեբուրը երկու անգամ` 1879 թվականին և 1880 թվականին իր աշխատանքները ներկայացնում է իմպրեսիոնիստների կազմակերպած ցուցահանդեսին։ 1886-1895 թվականներին ապրում է Փարիզում` ամեն տարի ցուցադրելով իր աշխատանքները Սալոնում։ Հետագայում շատ է ճանապարհորդում Եվրոպայում, լինում է Հոլանդիայում, Անգլիայում, Շվեյցարիայում։
1896 թվականին Մանչինի պատկերասրահում կազմակերպվում է Լեբուրի աշխատանքների ցուցահանդեսը։ 1900 թվականին նկարիչը մասնակցում է Համաշխարհային ցուցահանդեսին։ 1903 թվականին դառնում է Պատվավոր Լեգեոնի շքանշանի ասպետ։
Նկարչի նրա կարիերան ավարտվում է 1921 թվականին, քանի որ հաշմանդամության պատճառով այլևս չի կարողանում ստեղծագործել։ Մահացել է 1928 թվականի հունվարի 7-ին։
Դաունոռուբիցին
Դաունոռուբիցին, հայտնի որպես դաունոմիցին, քիմիոթերապևտիկ դեղամիջոց՝ քաղցկեղի բուժման համար ։ Կիրառվում են սուր միելոիդ լեյկեմիայի (ՍՄԼ), սուր լիմֆոբլաստային լեյկեմիայի (ՍԼԼ), քրոնիկական միելոգեն լեյկեմիայի (ՔՄԼ) և Կապոշիի սարկոմայի դեպքում ։ Ընդունվում է ներերակային ճանապարհով ։ Գոյություն ունի նաև լիպոսոմալ ձևը՝ հայտնի որպես լիպոսոմալ դաունոռուբիցին ։
Հիմնական կողմնակի էֆեկտներից են մազաթափությունը, սրտխառնոցը, ոսկրածուծի ընկճումը և բերանի խոռոչի բորբոքումը ։ Այլ կողմնակի էֆեկտներից է սրտի հիվանդությունները և ներարկման տեղում առաջացած մաշկի մեռուկացումը ։ Հղիության ընթացքում կիրառելը կարող է վնասել պտղին ։ Դաունուռուբիցինը անթրացիկլինների ընտանիքին պատկանող դեղամիջոց է ։ Այն աշխատում է պաշարելով տոպոիզոմերազ II ֆերմենտը ։
1979 թվականին ԱՄՆ-ում հաստատվեց դաունոռուբիցինի կիրառումը ։ Այն ներառված է ԱՀԿ-ի հիմնական՝ կյանքի համար ամենաարդյունավետ և անվտանգ դեղերի ցանկում ։ Զարգացող աշխարհում 20 միլիգրամանոց սրվակի մեծածախ վաճառքի գինը տատանվում է 5.79-37.18$ սահմաններում ։ Միացյալ Թագավորությունում Առողջապահության ազգային ծառայությունը սահմանել է 55 ֆունտ արժեքը ։ Այն առաջին անգամ անջատվել էր Streptomyces տիպի մանրէից ։
Բժշկական կիրառություն
Այն դանդաղեցնում կամ դադարեցնում է քաղցկեղային բջիջների աճը։ Բուժման պլանավորման մեջ հաճախ զուգակցում են այլ քիմիոթերապևտիկ դեղերի (հաճախ ցիտարաբին) հետ, ներմուծման ուղին կախված է ուռուցքի տեսակից և պատասխանի աստիճանից։
Ի հավելումը դեղամիջոցի մեծ կիրառության ՍՄԼ-ի բուժման մեջ, դաունոուբիցինը օգտագործում են նեյրոբլաստոմա բուժելու նպատակով։ Այն կիրառվում է այլ քիմիոթերապևտիկ դեղամիջոցների հետ քրոնիկական միելոգեն լեյկեմիայի բւժման համար բլաստային փուլում։
Ազդման մեխանիզմ
Դոքսոռուբիցինի նման, դաունուռուբիցինը փոխազդում է ԴՆԹի մոլեկուլի հետ ներդրվելով նրանում և արգելակում մակրոմոլեկուլի բիոսինթեզը ։ Այն արգելակում է տոպոիզոմերազ II-ի առաջացումը, որը ապապարուրում է երկշղթան տրանսկրիպցիայի համար։ Դաունոռուբիցինը կայունացնում է տոպոիզոմերազ II ֆերմենտը՝ կրկնապատկման համար ԴՆԹ-ի շղթան ճեղքելուց հետո, կանխելով ԴՆԹ-ի կրկնակի պարույրի քայքայումը և դրանով կանխելով վնասված հատվածի կրկնապատկման պրոցեսը։ ԴՆԹ-ին կապվելով, դաունոմիցինը ներդրվում է իր դաունոզամին մնացորդով ԴՆԹ-ի կազմի մեջ։ Այն ունի ամենամեծ խնամակցությունը 2 Գ/Ց ազոտային հիմքերի նկատմամբ ԴՆԹ-ի 5՛ ծայրում։ Կրիստալոգրաֆիան ցույց է տվել, որ դաունոմիցինը տեղային խթանում է 8° անկյան քանդումը, և այլ կառուցվածքային խանգարումներ հարևան ազոտային հիմքերում ։ Այն կարող է խթանել նաև հիստոնների հեռացումը քրոմատինից  ։
Պատմություն
1950 թվականին, իտալական հետազոտական մի կազմակերպություն, Ֆարմիտալիա Հետազոտական Լաբորատորիաները, սկսեցին հողի մանրէներից առանձնացնել հակաքաղցկեղային միացություններ։ Հողի նմուշը վերցվել էր Դել Մոնտե ամրոցի (13-րդ դարի կառույց Ապուլիայում) շրջակայքից։ Streptomyces peucetius - ի նոր շտամը, որից առանձնացվել է կարմիր պիգմենտ և հակաբակտերիալ դեղամիջոց, որն ունի նաև այն ուռուցքների նկատմամբ ակտիվություն, որոնք ախտահարում են մուրինային մկներին։ Երբ ֆրանսիական հետազոտողները հայտնաբերեցին նույն միացությունը նույն ժամանակահատվածում, երկու խումբը միասին անվանեցին դաունոռուբիցին, համատեղելով Դաունի՝ նախառոմանական ցեղ, որը օկուպացրել էր Իտալիայի այն հատվածը, որտեղ միացությունը անջատվել է, և ֆրասերեն բառ՝ ռուբի,rubis, նկարագրելով գույնը, անունները ։ Կլինիկական փորձարկումները սկսվեցին 1960-ականներին, և դեղամիջոցը ունեցավ մեծ հաջողություններ սուր լեյկեմիայի և լիմֆոմայի բուժման մեջ։
Բայցևայնպես 1967-ին, հայտնաբերվեց, որ դաունոռուբիցինը կարող է առաջացնել ֆատալ սրտային թունավորում ։
2015-16-ին, Օհայոյի պետական համալսարանի թիմը վիրուսային ԴՆԹ-ի կառուցվածքը մանրամասն ուսումնասիրել է ու հայտնաբերել է կառուցվածքներ, որոնք կարող են կազմավորվել 10 րոպեի ընթացքում։ Այդ կառուցվածքները միայն 100 նանոմետր երկարաություն ունեն, որը 1000 անգամ փոքր է մարդու մազի հաստությունից։ Դաունոռուբիցինի փոքր քանակները ներդրվում են շատ փոքր պատիճների մեջ, որոնք լեյկեմիկ բջիջներով հարուստ միջավայրում բացվում են և թողնելով իրենց ազդեցությունը ։
Ներմուծման ուղիներ
Դաունոռուբիցինը պետք է կիրառվի միայն արագ ներերակային ներարկման ճանապարհով։ Այն չպետք է ներարկվի միջմկանային կամ ենթամաշկային, քանի որ կարող է առաջացնել հյուսվածքի տարածուն մեռուկ։ Այն երբեք չպետք է ներմուծվի դեպի ողնուղեղ, քանի որ կառաջացնի տարածուն վնասվածքներ նյարդային համակարգում, ընդհուպ մինչև մահ։ Դաունոռուբիցինը կիրառել են նաև ներակնային եղանակով պրոլիֆերատիվ վիտրեոռետինոպաթիան կանխելու նպատակով, որից հետո որոշակի բարդությունների պատճառով ներակնային ուղով կիրռումը դադարեցվեց ։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր
Լուսարար
«Լուսարար», կրթագիտական, մշակութային տասնօրյա (մինչև 2003 թվականը՝ ամսաթերթ, մինչև 2009 թվականը՝ կիսամսյա) թերթ։ ԼՂՀ կրթության և գիտության նախարարության պաշտոնաթերթ։
Պատմություն
Լույս է տեսնում 1999 թվականից Ստեփանակերտում։ Խմբագիրներ՝ Կոմիտաս Դանիելյան, Սվետլանա Խաչատրյան (2000 թվականից)։
Կատեգորիա:Հայկական պարբերականներ Կատեգորիա:Արցախի պարբերականներ
Դանիել Օպարե
Դանիել Տավիա Օպարե (Daniel Tawiah Opare, ), գանացի ֆուտբոլիստ, գերմանական «Աուգսբուրգի» պաշտպան, ով վարձավճարով հանդես է գալիս ֆրանսիական «Լանսում»։
Կարիերա
Ֆուտբոլային կարիերան սկսել է «Աշանտի Գոլդ» ակումբում, իսկ մեկ տարի անց տեղափոխվել է «Սվակսեն»։ Անցկացնելով այնտեղ 2007/08 մրցաշրջանը և հաջող հանդես գալով Գանայի հավաքականում՝ Օպարեն տեղափոխվել է «Ռեալ Մադրիդ Կաստիլիա»։ 2010 թվականի ամռանը Դանիելը միացել է «Ստանդարդ (Լեժ)» ակումբին, որի կազմում անցկացրած առաջին մրցաշրջանում դարձել է Բելգիայի գավաթակիր ։
2014 թվականի մայիսի 20-ին՝ Ֆուտբոլի աշխարհի առաջնություն 2014-ից առաջ, հայտարարվեց, որ Օպարեն պայմանագիր է ստորագրել պորտուգալական «Պորտուի» հետ։
2015 թվականի հունվարի 20-ին պաշտպանը վարձավճարով տեղափոխվել է թուրքական «Բեշիքթաշ» ակումբ, որտեղ խաղացել է մինչև մրցաշրջանի ավարտը։
2015 թվականի օգոստոսի 13-ին Օպարեն երեք տարվա պայմանագիր է կնքել գերմանական «Աուգսբուրգ» ակումբի հետ ։
Միջազգային կարիերա
Օպարեն հրավիրվել է Գանայի երիտասարդական (մինչև 17 տարեկանների) հավաքական, որի կազմում Տոնգոյում կայացած 2007 թվականի Աֆրիկայի պատանեկան առաջնությունում զբաղեցրել է 3-րդ տեղը։ Օպարեն նաև 2007 թվականին մասնակցել է պատանեկան հավաքականների աշխարհի առաջնությանը, որն անցկացվել է Հարավային Կորեայում․ այդ մրցաշարում ազգային հավաքականի կազմում նա մասնակցել է բոլոր 7 հանդիպումներին։ Օպարեն ճանաչվել է առաջնության լավագույն պաշտպան։
Գանայի երիտասարդական (մինչև 20 տարեկանների) հավաքականի կազմում Օպարեն դարձել է 2009 թվականին Եգիպտոսում անցկացված աշխարհի երիտասարդական առաջնության հաղթող։
2007 թվականի նոյեմբերի 13-ին՝ իր 17-ամյակից երեք շաբաթ անց, Դանիելը հրավիրվել է հավաքական, մասնակցելու Տոգոյի հավաքականի դեմ ընկերական խաղին։
Օպարեն ընդգրկվել է Գանայի հավաքականի ընդլայնված ցանկում՝ նախապատրաստվելով մասնակցել 2008 թվականին անցկացվելիք Աֆրիկյան ազգերի գավաթի խաղարկությանը, սակայն չի ընդգրկվել վերջնական հայտացուցակում ջլերի ձգվելու պատճառով։
2012 թվականի հունվարին Դանիելն ընդգրկվել է Գանայի հավաքականի հայտացուցակում՝ մասնակցելու 2012 թվականի Աֆրիկայի գավաթի խաղարկությանը, սակայն հավաքականի կազմում չի անցկացրել ոչ մի խաղ։
Արտաքին հղումներ
Կատեգորիա:Պորտուի ֆուտբոլիստներ Կատեգորիա:Բեշիկթաշի ֆուտբոլիստներ Կատեգորիա:Գանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Թուրքական Սուպեր լիգայի ֆուտբոլիստներ Կատեգորիա:Բունդեսլիգայի ֆուտբոլիստներ
Վարազի խաչքար (Մասրուց անապատ)
Վարազի խաչքար, գտնվում է Հայաստանի Հանրապետության Գեղարքունիքի մարզի Ձորագյուղ գյուղի մեջ՝ Մասրուց անապատում։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.60/10.5.15) ։
Տեղադրություն
Խաչքարը կանգնեցված է անապատի արևելյան կողմում՝ պատվանդանին։
Վիմական արձանագրություն
Խաչքարի ճակատին առկա է 1 տող վիմական արձանագրություն, մնացած արձանագրությունները թերի են և որևէ բան չի հասկացվում ։
Համաձայան արձանագրության՝ խաչքարը կանգնեցրել է Վարազը։
Ծանոթագրություններ
Կատեգորիա:Մասրուց Անապատի խաչքարեր Կատեգորիա:Խաչքարերի վիմական արձանագրություններ
Ծոր Ծոր
Ծործորի վանք, հայկական վանք Մեծ Հայքի Վասպուրական նահանգի Արտազ գավառում (այժմ՝ Իրանի Մակու քաղաքից հյուսիս-արևմուտք, Զանգմար գետի ձախ ափին)։ 13-րդ դարի վերջին հիմնադրել է Զաքարիա եպիսկոպոսը։ Հիշատակվում է 1314 թվականից։
Պատմություն
Ծործորի վանքը, լինելով Արտազի հայկական իշխանության մշակութային կենտրոն, վերելք է ապրել 14-րդ դարի առաջին կեսին, երբ այստեղ է հաստատվել Հովհաննես Երզնկացին (Ծործորեցի)։ Բացվել են բարձրագույն դպրոց, գրչության կենտրոն, գրվել և թարգմանվել են աստվածաբանական երկեր ու մեկնություններ, ընդօրինակվել ձեռագրեր։ Հովհաննես Երզնկացին այս վանքում է գրել «Մեկնութիւն մարգարեութեանն Դանիէլի», «Մեկնութիւն Մատթէի Ավետարանին», «Համառօտ տեսութիւն քերականի» երկերը, քարոզներ, չափածո ստեղծագործություններ ևն։ 1316 թվականին Զաքարիա եպիսկոպոսը և Հովհաննես Երզնկացին մասնակցել են Ադանայի եկեղեցական ժողովին։
Ծործորի վանքը 14-րդ դարում դարձել է միարարական շարժման կենտրոն։ Վանքին կից բացված դպրոցում գիտամանկավարժական աշխատանք է կատարել Ֆրա Պոնցիուս վարդապետը։ Ծործորի բարձրագույն դպրոցում հայերեն են թարգմանվել եվրոպական սխոլաստիկայի անվանի ներկայացուցիչներ Նիկողայոս Լյուրացու, Թովմա Աքվինացու, Բոնավենտուրայի երկերը։
Վանքը գործել է մինչև 18-րդ դարի վերջը։ 1995 թվականին Ծործորի վանքի Սբ. Աստվածածին խաչաձև գմբեթավոր եկեղեցին (1298–1314, կառուցված է սրբատաշ քարով), Մակուում արհեստական լիճ ստեղծելու կապակցությամբ, իրանահայ ճարտարապետ Վ. Առաքելյանի նախաձեռնությամբ ու միջոցներով, տեղափոխվել է բարձրադիր վայր, Բարոն գյուղի մոտ ։
2008 թվականին հուլիսի 6-ին մատուռը ճանաչվել էր որպես Համաշխարհային ժառանգություն և Իրանում հայկական Սուրբ Թադևոսի և Սուրբ Ստեփանոսի վանքերի հետ նույնպես մտցվել է ՅՈՒՆԵՍԿՕ-ի ժառանգության ցանկի մեջ ։
Արտաքին հղումներ
Կատեգորիա:Ատրպատականի թեմի վանքեր և եկեղեցիներ Կատեգորիա:9-րդ դարի հայկական վանքեր և եկեղեցիներ
Գումերովո (այլ կիրառումներ)
Գումերովո, կարող է վերաբերել՝
IOS 16
iOS 16, iOS օպերացիոն համակարգի 16-րդ տարբերակը մշակված Apple ընկերության կողմից iPhone սմարթֆոնների շարքի համար։ Համարվում է iOS 15-ին հաջորդողը  ։ Օպերացիոն համակարգը ներկայացվել է 2022 թվականի հուլիսի 6-ին WWDC կոնֆերանի ժամանակ։
Պատմություն
Ծրագրավորողների համար նախատեսված առաջին բետա տարբերակը թողարկվել է 2022 թվականի հուլիսի 6-ին։ Իսկ առաջին բոլորի համար հասանելի տարբերակը թողարկվել է 2022 թվականի հուլիս 11-ին։ Օպերացիոն համակարգի պաշտոնական թողարկումը սպասվում է 2022 թվականի սեպտեմբերին ։
Աջակցվող սարքեր
iPod touch-ի արտադրության կասեցումից հետո, սա iOS օպերացիոն համակարգի առաջին տարբերակն է, որ աջակցում է iPhone OS 1.0.2 օպերացիոն համակարգով աշխատող սարքերից սկսած .։ Արդյունքում սպասվում է, որ Apple ընկերությունը կդադարեցնի նման կարգավորումներով աշխատող հին մոդելների աջակցումը։ WWDC 2022-ի ժամանակ, հաստատվեց, որ հասանելիությունը սահմանափակված է, և այն կաջակցվի Apple A11-ի և ավելի հին տարբերակների համար, այդ թվում ․
Ծանոթագրություններ
Կատեգորիա:Օպերացիոն համակարգեր Կատեգորիա:Օպերացիոն համակարգեր բջջային հեռախոսների համար Կատեգորիա:Ծրագրային ապահովում
Փարավոն (վեպ)
Փարավոն (Faraon), հայտնի լեհ գրող Բոլեսլավ Պրուսի (1847-1912) պատմավեպն է, որը գրվել է 1895 թվականին և ի սկզբանե հրատարակվել է «Պատկերազարդ շաբաթաթերթում»․ առաջին հրատարակությունը գրքային եղանակով լույս է տեսել 1897 թվականին։
«Փարավոն»-ը գրողի նախավերջին ամենամեծ վեպն է։ Վեպի իրադարձությունները կատարվում են Հին Եգիպտոսում մ․թ․ա․ XI դարի կեսին։ Վեպի բովանդակությունը ներկայացնում է պայքար հորինված պատմական կերպար երիտասարդ փարավոն Ռամզես XIII-ի պայքարն ամենակարող քրմական խավի դեմ` Ամոն-Րա բարբարոս Խերիխորի գլխավորությամբ։ Այս ստեղծագործության մեջ պարունակվող հոգևորի հանդեպ քննադատությունն ակտուալ էր կաթոլիկ եկեղեցու համար։ Նկարագրելով երբեմնի հզոր պետության անկումը՝ հեղինակը փնտրում է այդ անկման պատճառների հարցերի պատասխանները, և կարդացողին, ով պատկերացում ուներ Պրուսի ապրած դարաշրջանի մասին, պարզ է դառնում, որ լեհ գրողի համար արդիական էր վեպում նկարագրված ճգնաժամը։ Այստեղից ոչ մի կերպ չի հետևում, որ Պրուսը ընդամենը «դիմակավորում» էր ժամանակակից իրավիճակներով և անուններով` վերցրված հնությունից։ Ընդհակառակը, «Փարավոն»-ի նշանակությունը լեհական վեպի զարգացման մեջ այն էր, որ այստեղ լեհ գրականության պատմության մեջ առաջին անգամ այդպիսի բարձր գեղարվեստական մակարդակով է հեղինակն օգտագործում անցյալի գիտական իմացությունն առանց ակնհայտ մոդերնիզացիայի։ Հեղինակը փորձ է արել ներկայացնել պատմական իրողություններն այդ ժամանակվա տեսանկյունից ։ «Փարավոն»-ում Պրուսն անդրադառնում է բնակչության ծանր ապրելակերպին, դերը պետության կյանքում նրա դերին, ինչպես նաև պարզաբանում է քաղաքական իշխանության վերաբերմունքը բարոյականության և քաղաքականության, «ազգային» հետաքրքրության վերաբերմունքը, ռեֆորմի պարտության պատճառները։ Վեպի գործողությունները կատարվում են մ.թ.ա. XI դարում XX եգիպտական փարավոնների անկման ժամանակաշրջանում` ավարտելով Հին Եգիպտոսի Նոր կառավարությունը։ «Փարավոն» վեպը թարգմանվել է հետևյալ լեզուներով. անգլերեն, հայերեն, բուլղարերեն, հունգարերեն, հոլանդերեն, վրացերեն, եբրայերեն, իսպաներեն, լիտվերեն, գերմաներեն, ռումիներեն, ռուսերեն, սերբ-խորվաթերեն, սլովակերեն, սլովեներեն, ուկրաիներեն, ֆրանսերեն, չեխերեն, էսպերանտո, էստոներեն։ Վեպը եղել է Իոսիֆ Ստալինի ամենասիրելի ստեղծագործություններից ։
Անվանումներ վեպում
Անունների մեծ մասը, որոնք նշված են Պրուսի գրքում, իսկապես վերցրված է պատմական աղբյուրներից, բայց հաճախ տարեգրության խախտումներով։ Մասնավորապես, պատմությունից ծանոթ են հաջորդ կերպարների անունները։
Ծանոթագրություններ
Կատեգորիա:Լեհ գրականություն Կատեգորիա:Վեպեր Կատեգորիա:Պատմական վեպեր Կատեգորիա:Լեհերեն վեպեր Կատեգորիա:1895 վեպեր Կատեգորիա:Գրական ստեղծագործություններ այբբենական կարգով
Նիկոլսկոե (գյուղ, Կրասնինսկի շրջան)
Նիկոլսկոե (Никольское), գյուղ Ռուսաստանի Լիպեցկի մարզի Կրասնինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Լիպեցկի մարզի Կրասնինսկի շրջանի բնակավայրեր
Մարգարեթ թագուհու անվան համալսարան
Մարգարեթ թագուհու անվան համալսարան, Էդինբուրգ (նախկինում՝ Մարգարեթ թագուհու անվան քոլեջ-համալսարան կամ Մարգարեթ թագուհու անվան քոլեջ), պետական համալսարան է, որը հիմադրվել է 1875 թվականին և այժմ գտնվում է Շոտլանդիայի Մուսելբուրգ քաղաքում։ Քոլեջը կրում է Սուրբ Մարգարեթ թագուհու անունը, որը եղել է Մալքոլմ III թագավորի կինը։ 2007 թվականի հունվարին Մարգարեթ թագուհու անվան քոլեջին շնորհվել է համալսարանի կարգավիճակ, և կրում է Մարգարեթ թագուհու անվան համալսարան, Էդինբուրգ անունը։
Պատմություն
Համալսարանը հիմադրվել է 1875 թվականին, Քրիստիան Գութրի Ռայթի և Լուիզա Սթիվենսոնի կողմից՝ որպես Էդինբուրգի խոհարարության և ներքին տնտեսության դպրոց ։ Երկուսն էլ եղել են Էդինբուրգի համալսարանական կանանց ֆեդերացիայի անդամ։ Դպրոցը հիմնադրվել է որպես միայն կանանց համար նախատեսված հաստատություն, երկու նպատակներով` բարելավել կանանց «մուտքը» բարձրագույն կրթություն և բարելավել աշխատանքային ընտանիքները ։
Դպրոցը 1891 թվականին տեղափոխվել է Atoll Cresent՝ ընդլայնելով իր դասընթացներն ու առաջարկելով ուսանողներին բնակելի տարածքներ։ 1909 թվականին դպրոցը Շոտլանդիայի կրթության դեպարտամենտի վերահսկողության տակ է հանձնվել։ Դպրոցի առաջին տնօրեն է նշանակվել Էթել դե լա Քուրը ։ Դե լա Քուրը թոշակի է անցել 1930 թվականին, և նույն թվականին դպրոցը դարձել է Էդինբուրգի տնային գիտությունների քոլեջ ։
1961 թվականին քոլեջը ձեռք է բերել իր Corstorfine մասնաշենքը՝ գնելով Clermiston կալվածքների մի մասը կառուցապատողներից։ Մասնաշենքն առաջին անգամ զբաղեցվել է քոլեջի կողմից (1970 թվական)։ Բացվել է արքայադուստր Ալիսի կողմից, որը այս հաստատության հովանավորն է եղել մինչև իր մահը՝ 2004 թվականը ։ 1972 թվականին Մարգարեթ Թագուհու քոլեջ անունը տրվել է ներքին գիտության նեղ ոլորտում առանձնացած քոլեջին ։ Դրանից հետո քոլեջը ընդլայնել է իր դասընթացների շրջանակը, հատկապես դրամատիկ արվեստի և պարամեդիկ առողջության ոլորտներում։ Այդ ժամանակից ի վեր հետևյալ ուսումնական հաստատությունները միացել են Մարգարեթ թագուհուի քոլեջին ։
1992 թվականին գաղտնի խորհուրդը Մարգարեթի թագուհի քոլեջին տվել է իր դասախոսական աստիճանները շնորհելու լիազորություն, իսկ 1998 թվականին քոլեջին շնորհվել է ամբողջական լիազորությունը, ինչը թույլ է տվել համալսարանին շնորհել իր գիտական և բարձրագույն աստիճանները ։ Արդյունքում 1999 թվականին քոլեջը ստացել է Մարգարեթ թագուհու անվան համալսարան, Էդինբուրգ անվանումը։ Այդ բանից հետո, համալսարանը հասել է վերջնական ձեռքբերման՝ 5000 ուսանողների (մի բան, որ չէր կարող լինել ավելի վաղ, քանի որ մասնաճյուղերը չէին կարող տեղավորել նման թվով ուսանողների), հաստատությանը 2007 թվականի հունվարին շնորհվել է լիարժեք համալսարանական կարգավիճակ ։
2012 թվականին Մարգարեթ թագուհու անվան համալսարանը դարձել է առաջին համալսարանը Շոտլանդիայում, որն ունի բիզնես լսարան ։
Շոտլանդիայի առաջին նախարար Ալեքս Սալմոնդը 2010 թվականի մայիսին հայտարարել էր, որ Մարգարեթ թագուհու անվան համալսարանը կլինի Homecoming Scotland 2009 արխիվի պաշտոնական հյուրընկալը։ Homecoming Scotland-ի արխիվը համալսարանին բացառիկ հնարավորություն է տվել հավաքել, կատալոգացնել և պահպանել 2009 թվականի շոտլանդական տուն վերադառնալու հետ կապված նյութերը՝ ի շահ մարդկությանը Շոտլանդիայում և ամբողջ աշխարհում։
Նախկին մասնաշենքեր
Մինչ Մուսելբուրգի նոր մասնաշենք տեղափոխվելը, Մարգարեթ թագուհու համալսարանը տեղակայված էր Կորստորֆինի (Էդինբուրգից արևմուտք) մասնաճյուղերում, Լեյտում և Գեյթվեյի թատրոնում՝ Շոտլանդիայի միջազգային դրամատիկական կենտրոնում (նախկին հեռուստատեսային ստուդիան, որը նախկինում պատկանում էր շոտլանդական հեռուստատեսությանը), Elm Row-ում, Leit Walk-ում։
Մուսելբուրգի մասնաշենք
2007-2008 թվականներին համալսարանը միավորել է Էդինբուրգի երեք մասնաճյուղերի ուսանողներին՝ տեղափոխվելով Մուսելբուրգի՝ Արևելյան Լոթիանի հատուկ կառուցված նոր մասնաշենքը։ Վերջինիս արժողությունը £ 100 միլիոն ֆունտ էր, տարածքը՝ 35 ակր (14 հեկտար)։ Այդ տարածքն իր մեջ ներառել է ուսումնական շենքեր, ուսանողական միություն, փոքր մարզասրահ և բնակելի տարածք, որը ունեցել է ավելի քան 800 սենյակ։
Մարգարեթ թագուհու համալսարանը գովազդվում է որպես երկրի առավել «կանաչ համալսարանական» լսարանը ։ Մասնաշենքը նախագծվել է Dyer Architects-ի ճարտարապետների կողմից, որը գերազանցում է ժամանակակից բնապահպանական չափանիշները և նոր ուղենիշ է ստեղծում կայուն դիզայնի վրա։ Այս ամբողջ կառուցապատումը ցածր դասարանի գյուղատնտեսական հողերից 35 ակր (14 հեկտար) մակերեսով տարածքը վերածել է լանդշաֆտային այգու։
2015 թվականի հունիսին Մարգարեթ թագուհու համալսարանը հայտարարել էր, որ հանրային կոնսուլտացիաներ կանցկացնի Մուսելբուրգի համալսարանի տարածքում նոր ինովացիոն այգու և առևտրի կենտրոնի կառուցման պլանների շուրջ։ Կայքերի վերաբերյալ առաջարկները մշակվում են CAM-SCI ընկերության կողմից ։
Ուսումնական ռեսուրսների կենտրոն
Ուսումնական ռեսուրսների կենտրոնը (LRC) զբաղեցնում է հիմնական ուսումնական կորպուսի մոտ 4500 քառակուսի մետր (0.45 հեկտար) տարածքը։Տեղակայված է մասնաշենքի կենտրոնում։ Մասնաշենքը տրամադրում է նաև գրադարանային, IT և AV ծառայություններ ուսանողներին, աշխատակիցներին և համալսարանի այցելուներին։ Կենտրոնը բաղկացած է ինչպես ուղղորդված, այնպես էլ ինքնուրույն ուսուցման կենտրոնից, որը հիմնված է գրադարանային-տեղեկատվական համալիր սպասարկման վրա։ LRC-ն ունի 1000 ուսումնական տարածքներ, որոնք հանդիսանում են որպես հանգիստ և խմբային ուսումնական տարածքների խառնուրդ, իրենց մեջ ներառում են զրահապատ խմբակային ուսումնական սենյակներ, ուսումնական դահլիճներ, օժանդակ տեխնոլոգիաներ, ուսանողների ուսուցման և ասպիրանտուրայի աջակցություն։
Կրթական ռեսուրսների կենտրոն
Կրթական ռեսուրսների կենտրոնը համալսարանին տրամադրում է տեսալսողական ծառայություններ։ Սա ներառում է AV սարքավորումների տրամադրումը լսարաններին և դասախոսությունների սրահներին, ինչպես նաև ավելի մասնագիտացված ծառայություններ, ինչպիսիք են գրաֆիկան, լուսանկարը, վիդեո տեսակոնֆերանսները և հեռուստաստուդիաները։
Արվեստի և հասարակական գիտությունների դպրոց
Վերակազմավորման սկզբին՝ 2010 թվականին սոցիալական գիտությունների, ԶԼՄ-ների և կապի, բիզնեսի, ձեռներեցության և կառավարման, դրամայի և ստեղծագործական արդյունաբերության դպրոցները միացվել են։ Ներկայիս դեկան-պրոֆեսորը Բրիջիդ Դենիելն է։ Դպրոցն առաջարկում է «Բիզնես, ձեռնարկատիրություն և մենեջմենթ», «Կառավարում, արդարադատություն և պետական կառավարում», «Հյուրընկալություն և գաստրոնոմիա», «Ստեղծագործականություն և մշակույթ» և «Հասարակայնության հետ կապեր» մասնագիտացված դասընթացներ ։
Դպրոցը Շոտլանդիայի միակ ուսումնական հաստատությունն է, որը հավատարմագրված է հանրային կապերի կանոնադրական ինստիտուտի կողմից՝ հանրային կապերի ասպիրանտի դիպլոմի համար ։ Դպրոցի բակալավրի գիտության (BSc) հոգեբանության և մագիստրոսի առողջության հոգեբանության դասընթացները հավատարմագրված են բրիտանական հոգեբանական ընկերությանը ։
BA (Hons) Media-ի շրջանավարտ Ագաթա Յագոդզինսկայան արժանացել է BAFTA in Scotland New Talent Awards 2012 մրցանակի՝ լավագույն գրողի աշխատանքի համար ։
Առողջապահական գիտությունների դպրոց
Բժշկական գիտությունների դպրոցն առաջարկում է դիետոլոգիայի, սնուցման և կենսաբանական գիտությունների, բուժքույրական գործի, խոսքի և լեզվային թերապիայի, աուդիոլոգիայի, աշխատանքային թերապիայի և արտ-թերապիայի դասընթացներ, ֆիզիոթերապիա, պոդիատրիա, ռենտգեն հետազոտություն, գեղարվեստական հոգեթերապիա, պարային շարժումների հոգեթերապիա և երաժշտական թերապիա ։
2002 թվականին խոսքի և լսողության գիտության առարկան արժանացել է թագուհու հոբելյանական մրցանակին խոսքի տեխնոլոգիաների կլինիկական կիրառման ոլորտում հետազոտությունների համար, որոնք անցկացվել են խոսքի գիտության հետազոտական կենտրոնում ։
Կառավարում
2016 թվականի հոկտեմբերին հայտնի խոհարար Պրու Լեյթը դարձել է վարչապետ՝ առաջ անցնելով Թոմ Ֆարմերից ։
Սըր Փոլ Գրայսը տնօրենի և փոխկանցլերի պաշտոնը ստանձնել է 2019 թվականի հոկտեմբերին։ Նա գործադիր իշխանության ղեկավարն էր և Շոտլանդիայի խորհրդարանի ծառայողը, մինչ Մարգարեթ թագուհու համալսարանում աշխատելը։ Իսկ այնտեղ փոխարինել է պրոֆեսոր Պետրա Վենդին։
2009 թվականի սեպտեմբերին Պետրա Վենդը Էդինբուրգի Մարգարեթ թագուհու համալսարանում ստանձնել է տնօրենի և փոխկանցլերի պաշտոնը ։ Նա իտալերեն և ֆրանսերեն և գրականություն սովորել է Գերմանիայի Մյունստերի համալսարանում։ Դոկտորական աստիճանը ստացել է Լիդսի համալսարանում՝ սովորելով իտալերեն և գրականություն։ Բրիտանական համալսարաններում մի շարք պաշտոններ ստանձնելուց հետո 2005 թվականին միացել է Բրուքսի Օքսֆորդի համալսարանին՝ որպես պրոռեկտորի տեղակալ (ակադեմիական) և գլխավոր տնօրենի տեղակալ։ Իր պաշտոնից ազատվել է 2019 թվականին։
Ակադեմիական պրոֆիլ
2012 թվականի հունիսին Էդինբուրգի Մարգարեթ թագուհու անվան համալսարանի ղեկավար թիմը պարգևատրվել է «Times Higher Education Leadership and Management Team Award» մրցանակով ։
Մարգարեթ թագուհու անվան համալսարանը արժանացել է «e-Government National Award 2010» մրցանակին ։ 2010 թվականի աշնանը համալսարանը ոսկի մրցանակի է արժանացել Scottish Green Awards-ում իսկ 2009 թվականին ստացել է Green Apple Award մրցանակը թափոնների կառավարման նախագծի համար ։
Հետազոտություններ
Համալսարանի կարևորագույն 3 ճյուղերն են առողջապահություն և վերականգնողականություն, ստեղծագործականություն և մշակույթ, կայուն բիզնես ։
Մարգարեթ թագուհու անվան համալսարանը ունի յոթ հետազոտական կենտրոն.
Համալսարանը ղեկավարում է տեղի հետազոտության արդյունքների բաց պահոցը, որը կոչվում է «eResearch»՝ հետազոտողների աշխատանքը բաց և հանրության համար մատչելի դարձնելու մտադրությամբ։
Էդինբուրգի Մարգարեթ թագուհու անվան համալսարանը, սննդի և ըմպելիքների ոլորտի հետազոտողները, Advanced Microwave Technologies Ltd (AMT) ընկերության հետ համագործակցելով, 2012 թվականին երկու խոշոր պարգևներ են ստացել նորարարության և գործընկերության, սննդի և ըմպելիքների ոլորտում միկրոալիքային տեխնոլոգիաների կիրառման ուսումնասիրության ոլորտում համագործակցության համար ։
Նշանավոր շրջանավարտները
Թատերական բաժին
Լրատվական բաժին
Երաժշտական բաժին
Կոմարով եղբայրներ
«Կոմարով եղբայրներ» («Братья Комаровы»), խորհրդային գեղարվեստական ​​ֆիլմ, որը նկարահանել է ռեժիսոր Անատոլի Վեխոտկոն 1961 թվականին «Լենֆիլմ» կինոստուդիայում Յուրի Նագիբինի «Կոմարով», «Ծեր կրիան» և «Կատաղի ցուլ» պատմվածքների հիման վրա։
Մարգարեթ թագուհու անվան համալսարան
Նշանավոր շրջանավարտները
Սպորտային բաժին
Կոմարով եղբայրներ
Սյուժե
Կոմարովն իր երեք որդիներին ամառային արձակուրդներին ուղարկում է տարբեր վայրեր։ Դրանից հետոս ֆիլմը ներկայացնում է երեք պատմություն, որոնք պատմում են տղաներից յուրաքանչյուրի կյանքում տեղի ունեցած արկածների մասին, քանի որ նրանցից յուրաքանչյուրը կարևոր հայտնագործություն է կատարում իր կյանքում։
Մարգարեթ թագուհու անվան համալսարան
Նշանավոր շրջանավարտները
Քաղաքական և հասարակական բաժին
Կոմարով եղբայրներ
Սյուժե
Առաջին սյուժեն պատմում է Կոմարով կրտսերի մասին, որը մանկապարտեզի խմբի հետ մեկնել է ծով։ Ուսուցիչ Նինա Պավլովնան տղային կոչում է բացառապես իր ազգանունով՝ նրան համարելով կռվարար։ Իրականում նա պարզապես հետաքրքրասեր է։ Օգտվելով պահից՝ տղան լքում է մանկական ամառանոցի տարածքը։ Նա հանդիպում է բազմաթիվ տարբեր կենդանիների, որոնց հետ փորձում է ընկերանալ։ Նրան գտնում են ծովի ափին։ Այդ օրը Կոմարով կրտսերը իր կյանքում կատարում է մի կարևոր հայտնագործություն. ամբողջ աշխարհը պատկանում է նրան՝ մարդու որդուն։
Մարգարեթ թագուհու անվան համալսարան
Արտաքին հղումներ
Կատեգորիա:1875 հիմնադրված կրթական հաստատություններ Կատեգորիա:2007 հիմնադրված կրթական հաստատություններ Կատեգորիա:Համալսարաններ Կատեգորիա:1875 հիմնադրումներ Կատեգորիա:Էդինբուրգի մշակույթ
Կոմարով եղբայրներ
Սյուժե
Երկրորդ սյուժեն պատմում է միջնեկ եղբոր՝ Վասյա Կոմարովի մասին, որը կենդանիների խանութում տեսնում է երկու փոքրիկ աշխույժ կրիաների, բայց մայրը հրաժարվում է դրանք գնել, քանի որ տղան արդեն կրիա ունի՝ ծեր դանդաղաշարժ Մաշկան։ Վասյային այնքան են դուր եկել կրիաները, որ նա որոշում է վաճառել իր ծեր կրիային, որպեսզի ստացած փողով գնի դրանք։ Մաշային իր որդու համար գնում է ոմն նավաստի։ Մայրիկը հավանություն չի տալիս Վասյայի արարքին։ Գիշերը տղան երկար է մտածում ու հասկանում, որ սխալ է գործել։ Առանց առավոտյան սպասելու՝ նա ամբողջ քաղաքով վազում է Մաշայի հետևից՝ չվախենալով անձրևից, խավարից և պահապան շանից։ Հայտնագործությունը, որ նա անում է իր համար. «Մենք պատասխանատու ենք նրանց համար, ում ընտելացրել ենք»։
Երրորդ սյուժեն նվիրված է ավագ եղբայր Պետյա Կոմարովին, որն ամռանը հանգստանում է գյուղում։ Գիշերը կրակի մոտ նա Գալյային պատմում է մի հրաշալի ձիու մասին, որն ավելի սպիտակ է, քան ցերեկը, այդ պատճառով նրան ոչ ոք չի տեսնում։ Նրա կախարդանքը կկարողանա վերացնել միայն այն մարդը, ում նա կսիրի։ Առավոտյան տղաները վազում են արձագանք լսելու, և հանկարծ գերեզմանատանը նրանք հանդիպում են սպիտակ ձիու։ Վախեցած Պետյան փախչում է, իսկ վերադառնալիս տեսնում է, որ Գալյան վնասել է ոտքը։ Նրան օգնելու համար Պետյան ստիպված է լինում հաղթահարել վախը և ընտելացնել ուրիշի ձիուն։ Հասնելով գյուղ՝ երեխաները ցանկանում են ձին իրենց համար պահել, բայց հայտնվում է տերը, որից ձին փախել է։ Պետյա Կոմարովի հայտնագործությունը. իրականում հեքիաթ կարող է լինել, քանի որ կյանքը հեքիաթ է։
Ֆիլմն ավարտվում է հանդիպման տեսարանով. Կոմարովների ընտանիքն ամբողջ կազմով նստում է ավտոբուս։
Նկարահանող խումբ
14 տարի անց՝ 1975 թվականին, «Սոյուզմուլտֆիլմ» ստուդիայում նկարահանվել է «Կոմարով» մուլտֆիլմը նույն սյուժեով ։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:1961 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր
Ալտո
Ալտո (Alto), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 122 մարդ (2008 թվականի տվյալներով)։ Բնակչության խտությունը՝ 16 մարդ/կմ²։ Տարածքը՝ 8 կմ²։ Փոստային ինդեկս՝ 12070։ Հեռախոսային կոդ՝ 0174։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Լա Բին
Լա Բին (La Bigne), համայնք Ֆրանսիայի Ստորին Նորմանդիա մարզի Կալվադոս գավառում ։
2017 թվականի հունվարից Սեն Ժորժ դ'Օնե և Կուլվեն համայնքների հետ միասին հանդիսանում է Սյուլին համայնքի մաս։
Աշխարհագրություն
Գտնվում է Փարիզ քաղաքից 230 կմ արևմուտք, Կան քաղաքից` 32 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(73) Կլիտիա
Միջին հեռավորությունը Արեգակից կազմում է 2,664744 ա. մ., առավելագույնը մոտենում է 2,5486 ա. մ. հեռավորության վրա և հեռանում 2,7809 ա. մ. ։ Արեգակի շուրջ մեկ ամբողջական պտույտ է կատարում 1588,85 երկրային օրվա ընթացքում, իր ուղեծրով շարժվելով միջինում 0,22658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,37° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
*Անվանման բացատրությունը Փոքր մոլորակների կենտրոնի կայքում
Կլիտիա
Կլիտիա Կլիտիա Կլիտիա
Գուշչինո (այլ կիրառումներ)
Գուշչինո, կարող է վերաբերել՝
Կուրթանի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Կուրթան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 116 հուշարձան (21 միավոր)։
Պոլյանա (գյուղ, Գլիբոկայայի շրջան)
Պոլյանա (Поляна), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Պոլյանա գյուղում բնակվում էր 466 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Գլիբոկայայի շրջանի բնակավայրեր Կատեգորիա:Ուկրաինայի գյուղեր
Էթյուդ արմենիեն կոնտամպորեն
«էթյուդ արմենիեն կոնտամպորեն» («E´tudes arméniennes contemporaines» – «Ժամանակակից հայագիտական ուսումասիրություններ»), հայագիտական կիսամյա հանդես։ Նուբարյան մատենադարանի և ՀԲԸՄ-ի համատեղ հրատարակություն։
Պատմություն
Լույս է տեսնում 2004 թվականից Փարիզում՝ ֆրանսերեն, անգլերեն (2004-2012 թվականներին՝ «Ռևյու արմենիեն դե քեսթիոն կոնտամպորեն»)։ Տնօրեն-խմբագիր՝ Ռայմոն–Հարություն Գևորգյան, պատասխանատու խմբագիր՝ Բորիս Աճեմյան։
Տպագրում է Հայկական հարցին, Հայոց ցեղասպանությանը վերաբերող հոդվածներ, փաստաթղթեր, պատմաաշխարհագրական ուսումասիրություններ, անդրադառնում է հայ-թուրքական և հարավկովկասյան հակամարտություններին։
Կատեգորիա:Հայկական պարբերականներ Կատեգորիա:Ֆրանսիայի հայկական պարբերականներ
Գուսինո (այլ կիրառումներ)
Գուսինո, կարող է վերաբերել՝
Ուիլ Քին
Ուիլյամ Դեվիդ Քին (William David Keane, հունվարի 11, 1993 թվական, Ստոկպորտ, Մեծ Մանչեսթեր, ավելի շատ հայտնի է Ուիլ Քին),անգլիացի ֆուտբոլիստ, Մանչեսթեր Յունայթեդի հարձակվող։ Նա և եղբայրը՝ Մայքլ Քինը, համարվում են Մանչեսթեր Յունայթեդ ակադեմիայի սան։
Մանչեսթեր Յունայթեդ
Մանչեսթեր Յունայթեդի կազմում, դեբյուտը նշել է 2011 թվականի դեկտեմբերի 31-ին, Բլեքբեռն Ռովերսի դեմ խաղում, փոխարինելով Ռաֆայելին ։
2013 թվականի նոյեմբերից դեկտեմբեր ամիսներին վարձավճարով հանդես է Ուիգան Ատլետիկ ակումբում։ Թիմի կազմում անցկացրեց 4 խաղ։
Կարիերան հավաքականում
2012 թվականի մայիսի 30-ին Անգլիայի մինչև 19 տարեկանների թիմի կազմում, Շվեյցարիայի դեմ խաղում, ստացավ ծանր վնասվածք և բաց թողեց մի քանի ամիս։ Նրա մոտ ախտորոշեցին մկանի կտրվածք ։
Գրաչյովկա (այլ կիրառումներ)
Գրաչյովկա, կարող է վերաբերել՝
Արըխ-Յազիսի
Արըխ-Յազիսի, հովիտ Կիլիկիայում, Մսիս քաղաքից ոչ հեռու ։
Գրեդյակինո (այլ կիրառումներ)
Գրեդյակինո, կարող է վերաբերել՝
Աչալըկայա
Աչալըկայա, լեռ Վայքի լեռնաշղթայի կենտրոնական մասում, Արենի գյուղից մոտ 6 կիլոմետր հարավ։ Հնարավոր է նաև Հաչալկայա ձևը ։
Ծանոթագրություններ
Կատեգորիա:Հայկական լեռնաշխարհի լեռներ
Էլլինո Արմենիկա
«Էլլինո Արմենիկա», եռամսյա հանդես։
Պատմություն
Տպագրում է նյութեր Հայ դատի, հայոց պատմության, արվեստի, հայ գրականության, նաև քաղաքականության վերաբերյալ։
Կատեգորիա:Հայկական պարբերականներ
Նիկոլսկոե (գյուղ, Ուսմանսկի շրջան)
Նիկոլսկոե (Никольское), գյուղ Ռուսաստանի Լիպեցկի մարզի Ուսմանսկի շրջանի կազմում։
Բնակչությունը վերջին գրանցված տվյալներով կազմում էր 1931 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ուսմանսկի շրջանի բնակավայրեր Կատեգորիա:1640 թվականին հիմնադրված բնակավայրեր
Գրեմյաչևո (այլ կիրառումներ)
Գրեմյաչևո, կարող է վերաբերել՝
Բիլ Բուս
3 Ring
Ամենահայտնի և լայնորեն տարածված գյուտը դարձել է օղակաձև փականային սարքը, որը ներկայացրել է Բիլը 1977 թվականին։ Այս սարքն իրենից ներկայացնում է մեկը մյուսի մեջ մտած տարբեր լայնությամբ երեք օղակներ և ֆիքսված հանգույցներ։ Օղակաձև փականային սարքը թույլ է տալիս նվազեցնել մեխանիկական ուժի փոխանցումը 200 անգամ ։ Այն այնքան է պարզեցրել անջատումը և այն դարձրել անվտանգ, որ մի քանի տարվա ընթացքում սարքը դարձել է դե ֆակտո ստանդարտ։ Այն արտոնագրվել է, սակայն Բուսը ամեն սարքավորումից ստացել է միայն սիմվոլիկ 1 դոլլար։ 3 Ring-ի արտոնագիրը լրացել է 2000 թվականին ։
Հետաքրքիր է, որ անցած 30 տարիների ընթացքում բազմիցս փորձել են բարելավել 3 Ring-ի նախնական դիզայնը, սակայն դրանք բոլորը նախնական դիզայնից ավելի վատ են ստացվել։ Առավել հայտնի վերափոխումները եղել են Parachute de France ֆիրմայի պայուսակների վրա տեղակայված օղակները, որոնք փչանալու պատճառով մշտապես քննադատվում են։ Առանձնահատուկ ճանաչում է ձեռք բերել օղակաձև փականային սարքի կողպեքի սովետական վերափոխումը։
Ժամանակակից մինի 3 Ring-ը հին 3 Ring-ի համաչափ նվազեցումն է և այժմ հայտնի է որպես «մեծ» 3 Ring։ Յուրաքանչյուր սպորտային և շատ դեսանտային պարաշյուտներ ունեն օղակաձև փականային սարք։
Փափուկ մեդուզա
Սա Բիլ Բուսի առաջին լայն տարածում գտած գյուտն է, չնայած ոչ ամենահայտնին։ Ձգովի պարաշյուտի ձեռքով ներանցումը անմիջապես թույլ տվեց պարզեցնել և արագացնել հիմնական պարաշյուտի տեղադրումը։ Այսօր սպորտային պարաշյուտների մեծ մասը փափուկ մեդուզայի համար ունեն BOC (bottom of container) գրպան։
Sigma համակարագ
Տանդեմ համակարգի համար կողափայտի անջատման համակարգ։
WonderHog պայուսակ
Վաղ պարաշյուտային համակարգերն առջևում՝ որովայնի վրա, ունեցել են պահեստային պարաշյուտի ամրակ։ Չնայած որ բեռնարկղի տեղափոխումը մեջքի վրա ընդամենը ժամանակի հարց էր, և պարաշյուտների չափսերը փոքրացվել էր, իսկ առաջին տանդեմային պայուսակները ի հայտ են եկել դեռ 1964 թվականին, նա ստեղծել է WonderHog պայուսակը։
Մագնիսներով փական
Համեմատաբար նոր գյուտ։
Ձգովի քարշափոկով պահեստային պարաշյուտի օղակ
Ամենանոր և արագ աշխատող գյուտերից մեկը ։ Հիմնական գաղափարը կայանում է նրանում, որ պահեստային պարաշյուտի օղակը ինքնաթիռից խմբի հեռանալու ժամանակ հաճախակի պատահաբար վնասվում է, և դա պարբերաբար հանգեցնում է վնասվածքների և ինքնաթիռի հետ բախումների։ Ձգովի քարշափոկով օղակն ավելի  դժվար է պատահական վնասելը։
Ծանոթագրություններ
Կատեգորիա:Գյուտարարներ
Արգուելլո
Արգուելլո (Arguello), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 185 մարդ (2008 թվականի տվյալներով)։ Բնակչության խտությունը՝ 37 մարդ/կմ²։ Տարածքը՝ 5 կմ²։ Փոստային ինդեկս՝ 12050։ Հեռախոսային կոդ՝ 0173։
Բնակավայրի հովանավորն է հանդիսանում Արխանգել Միխայիլը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ավտորիտար անձ
Ավտորիտար անձի տեսություն, մշակվել է Բերքլիում Կալիֆորնիայի համալսարանի հոգեբաններ Էլզա Ֆրենկել-Բրյունսվիկի, Դենիել Լևինսոնի և Ռ. Նևիտտ Սենֆորդի, ինչպես նաև Ֆրանկֆուրտյան դպրոցի գերմանացի սոցիոլոգ և փիլիսոփա Թեոդոր Ադոռնոյի կողմից ։ Ավտորիտար անձ երևույթի վերաբերյալ իրենց տեսակետերը նրանք շարադրել են համանուն անվանմամբ գրքում՝ առ 1950 թվականը։ Անձի տեսակը որոշվում է ինը նշաններով, որոնք, ինչպես հեղինակներն են կարծում, կապված են հոգեդինամիկ մանկական փորձի արդյունքում ձևավորվող անձի գծերի ընդհանուր խրձի մեջ։ Դրանք են՝ կոնվենցիոնալիզմը, ավտորիտար պատկերացումները, ավտորիտար ագրեսիան, համաինտրոցեպցիան, սնահավատությունը և կարծրատիպերը, իշխանությունը և «հաստատակամությունը», կործանարարությունը և անամոթությունը, չափազանցված սեռական մտահոգվածությունը (սեռական ճնշումները)։ Կարճ ասած, ավտորիտար նշանակում է ուժեղ առաջնորդների թելադրանքին և ավանդույթներին, ընդունված արժեքներին հետևելուն նախատրամադրված։
Երկրորդ համաշխարհային պատերազմի ընթացքում Եվրոպայից գաղթած ավտորիտար անհատականության տեսության հեղինակները հետաքրքրվել են հակասեմիտիզմի (հրեատեցության) ուսումնասիրմամբ։ Նրանք կամավորներ են հավաքել հարցաթերթիկներ լրացնելու համար։ Կամավորների շարքում ընտրել են առավելագույն և նվազագույն հրեատյաց հայացքներով մարդկանց, իսկ միջին հայացքերով մարդկանց արդյունքները հանել են։ Այնուհետև հակադրել են այդ երկու խմբերը՝ ստեղծելով F-սանդղակ (F նշանակում է ֆաշիզմ), որը որոշել է ավտորիտար անհատականության հիմնական գծերը։ Վերջերս Ջոն Դինն իր՝ «Անխիղճ պահպանողականներ» գրքում օգտագործել է տեսությունը (ինչպես նաև Ռոբերտ Ալտեմայերի հետազոտությունները)՝ ժամանակակից քաղաքական իրավիճակի վերլուծության համար։
Հոգեվերլուծական տեսանկյուններ
Թեոդոր Ադոռնոն և իր գործընկերները ավտորիտար անձի տեսությունը հիմնարար են համարել Ֆրեյդի հոգեվերլուծության տեսության տեսանկյունից՝ հիմնվելով վաղ մանկության փորձի վրա՝ որպես անձի զարգացման շարժող ուժ։ Հոգեվերլուծության տեսությունը ենթադրում է, որ մանկահասակ երեխաներն անգիտակից յուրացնում են իրենց ծնողների արժեքները ցնցումային բախումների արդյունքում։ Որի հետևանքով զարգանում է Գեր-Ես-ը։ Շեղումներ թույլ չտալու դեմ պայքարելով՝ ծնողների ավտորիտարիզմը հանգեցնում է ուժեղ Գեր-Ես-ի զարգացմանը։ Այսպիսով, վաղ մանկությունից սկսած անգիտակից ցանկությունները և պահանջները ճնշվում են և մնում չբավարարված։
Անգիտակից բախումները հայտնվում են, երբ մարդը տեսնում է պահանջների իր «արգելքները» և Գեր-Ես-ի ագրեսիան այլ մարդկանց մեջ։ Որպես կանոն, հոգեբանական տեսակի էթնիկական, քաղաքական կամ կրոնական փոքրամասնությունների թվից, քանի որ դա սուբյեկտիվորեն պակաս վտանգավոր է հետևանքների տեսանկյունից։ Ավտորիտարիզմի կողմնակիցները հաճախ հղում են կատարում սոցիալապես ընդունելի նախապաշարմունքների վրա։
Մյուս կողմից, Ալֆրեդ Ադլերն ուսումնասիրել է այլոց հանդեպ իշխելու կամքը՝ որպես կենտրոնական նևրոտիկ գիծ, որն ի հայտ է գալիս՝ որպես ագրեսիվ վարք՝ թերարժեքության և ոչնչության վախից։ Այդ կարծիքի համաձայն, ավտորիտար անձը վերահսկողության պահպանման և այլոց գերիշխելու կարիք ունի, դա աշխարհայացքի, հասարակ իրավահավասարության, ցավակցության և փոխադարձ շահ ունենալու հիմքն է։
Տեսական նշանակություն
«Ավտորիտար անձի» հրապարակումից հետո տեսությունը բազմաթիվ քննադատական նկատողությունների առարկա է դարձել։ Քննադատության են ենթարկվել անձի հոգեվերլուծական մեկնաբանության հետ կապված տեսական խնդիրները և մեթոդաբանական խնդիրները, որոնք ի հայտ են եկել F-սանդղակի թերությունների արդյունքում։ Մեկ այլ քննադատական նկատողություն կայանում էր նրանում, որ Բերքլիի հոգեբանների տեսության համաձայն ավտորիտարիզմը գոյություն ունի քաղաքական սպեկտրի միայն աջ հատվածում։ Արդյունքում, ոմանք հաստատել են, որ այդ տեսությունը որոշվում է հեղինակների բացասական  քաղաքական կանխակալությամբ։ Կրեմլում պարզել են, որ հակաավտորիտար անձն ունի նույն անձնային որակները, ինչպես և ավտորիտարը։
Միլթոն Ռոկիչը 1960 թվականին առաջարկել է դոգմատիկ անձի մոդել՝ որպես  ավտորիտարիզմի դասական մոդելին հակակշիռ։ Դոգմատիզմը (կամ մտածողության փակ լինելը), ինչպես Ռոկիչն էր ենթադրում, հանդիսանում է ավտորիտար անձի կենտրոնական գործիքը։ Դոգմատիզմն, ըստ Ռոկիչի, իրականության մասին համոզմունքների և պատկերացումների հարաբերականորեն փակ ճանաչողական մտածելակերպ է, որը վերաբերվում է բառարձակ ավտորիտարության կենտրոնական համոզմունքի շուրջ, որն իր հերթին ձևավորում է այլոց հանդեպ անհանդուրժողականության կամ ընտրովի հանդուրժողականության կոշտ կառուցվածք։ Այդպիսի անձը ընկալունակ չէ նոր գաղափարների հանդեպ, անհանդուրժողական է երկիմաստ գաղափարների նկատմամբ և պաշտպանողական է տրամադրվում, եթե իրավիճակը սպառնալից է դառնում ։
Հանս Այզենկը 1954 թվականին կառուցել է երկֆակտորային մոդել, որը նկարագրում է անձին՝ որպես գաղափարախոսության և ճանաչողական ոճի փոխկապվածություն։ Այզենկի մոդելի առաջին գործոնը արմատականությունից դեպի պահպանողականություն գաղափարական մակարդակն է՝ լիբերալիզմի միջակա դրույթով (R-գործոն)։ Երկրորդ գործոնում նա նշում է մտածողության երկու ոճ՝ կոշտ սահմանող և փափուկ սահմանող (T-գործոն)։ Կոշտ մտածողությունը բնորոշվում է հետևյալ նշաններով՝ էմպիրիկ մտածելակերպ, զգացմունքայնություն, նյութականություն, վատատեսություն, կրոնի նկատմամբ անտարբերություն, ճակատագրապաշտություն, պլյուրալիստական մտածելակերպ, թերահավատություն և համապատասխանում է անձի էքստրավերտային կողմնորոշմանը։ Փափուկ մտածողությունը բնորոշվում է խոհամտությամբ, մտավորականությամբ, լավատեսությամբ, կրոնականությամբ, ինքնակամությամբ, մոնիստականությամբ, դոգմատիկությամբ և ինտրավերտային կողմնորոշմամբ։ Կոշտ սահմանային գաղափարախոսություններն են ըստ Այզենկի ֆաշիզմը՝ որպես պահպանողական բևեռ և կոմունիզմը՝ որպես ծայրահեղական։ Փափուկ սահմանային գաղափարախոսություններն լիբերալիզմը, որը միջանկյալ տեղ է զբաղեցնում պահպանողականության և ծայրահեղականության միջև ։
Ջոն Ռ. Պատտերսոնը և Գլենն Ուիլսոնը 1973 թվականին առաջարկել են պահպահողականության սանդղակը։ Հեղինակների կարծիքով պահպանողականությունը անձի սոցիալական դիրքորոշման հիմնական գործոնն է։ Պահպահողականության տվյալ հասկացությունը զուգորդվում է հեղինակների կողմից «ֆաշիզմ», «ավտորիտարիզմ», «կարծրատիպություն» և «դավանականություն» հասկացությունների հետ։ Պահպանողականության սանդղակը ստեղծվել է հետևյալ 9 բնորոշումների հայտնաբերման համար՝ կրոնական հիմնավորականություն, քաղաքական սպեկտրի աջ թևի կողմնորոշում, կոշտ կանոններ և պատիժներ կիրառելու համոզվածություն, փոքրամասնությունների հանդեպ անհանդուրժողականություն, հագուստի համընդհանուր ձևավորման նախընտրության միտում և արվեստի հիմնական տեսությունների պատկանելություն, հակագեդոնիստական տեսակետ, ռազմամոլություն, գերբնականի հավատք և գիտական առաջընթացի չընդունում ։
Ռոբերտ Ալտեմայերը 1981 թվականին առաջարկել է աջակողմյա ավտորիտարիզմի իր տեսությունը, որտեղ ներկայացրեց մոդելի ենթադրյալ բաղադրիչներից սկզբնական իննից միայն երեքը՝ ավտորիտար հնազանդությունը, ավտորիտար ագրեսիան և կոնվենցիոնալիզմը ։
Չնայած մեթոդաբանական թերություններին՝ «Ավտորիտար անհատականության» տեսությունը մեծ ազդեցություն է ունեցել քաղաքական, անձնային և սոցիալական հոգեբանության հետազոտությունների վրա։ Գերմանիայում ավտորիտարիզմը ուսումնասիրվել է Կլաուս Ռոգմենի, Դետլեֆ Օէստերիչի և Կրիստել Օպֆի կողմից։ Այդ ոլորտում առավել ակտիվ հետազոտող է հանդիսանում հոլանդացի հոգեբան Ջի Դ.Մելոենը։ Տեսության առավել ակտիվ քննադատ է եղել ավստրալիացի հոգեբան Ջոն Ռեյը։
Գրականություն
Կատեգորիա:Ավտորիտարիզմ Կատեգորիա:Սոցիալական հոգեբանություն
Նովոալեկսանդրովկա (ավան, Պերվոմայսկի շրջան)
Նովոալեկսանդրովկա (Новоолександрівка), ավան Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Նովոալեկսանդրովկա ավանում բնակվում էր 196 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Պերվոմայսկի շրջանի բնակավայրեր Կատեգորիա:Ուկրաինայի ավաններ
Ծաղկաբերդ (այլ կիրառումներ)
Ծաղկաբերդ անունը կարող է վերաբերել՝
Գրեմյաչկի (այլ կիրառումներ)
Գրեմյաչկի, կարող է վերաբերել՝
Ֆրիդրիխ Դյուրենմաթ
Ֆրիդրիխ Ռայնհոլդ Դյուրենմաթ (Friedrich Reinhold Dürrenmatt, ), ականավոր շվեյցարացի գերմանագիր գրող, դրամատուրգ։
Ցյուրիխի և Բեռնի համալսարաններում ուսանել է բանասիրություն, փիլիսոփայություն, բնական գիտություններ։ Առաջին դրամատիկական գործերից են՝ «Կույրը» (1948), «Հռոմուլոս Մեծ»-ը (1949)։ Համաշխարհային հռչակ է ձեռք բերել «Պարոն Միսիսիպիի ամուսնությունը» (1952), «Հրեշտակը իջնում է Բաբելոն» (1954), «Ծեր կնոջ այցը» (1956), «Ֆիզիկոսներ» (1962) պիեսներով։ Արձակ գործերից աչքի են ընկնում «Դատավորը և նրա դահիճը» (1950-1951, հայերեն թարգմանությունը 1969), «Խոստում» (1958) վեպերը, «Քաղաք» (1952) պատմվածքների ժողովածուն, «Վթար» (1956, հայերեն թարգմանություն 1965) պատմվածքը։
Դյուրենմաթի աշխատանքները պարունակել են նաև պարոդիայի և գրոտեսկի հատկանիշ։ Գեղագիտական հայացքները շարադրել է «Թատրոնի պրոբլեմները» (1955) տեսական գրքում։
Արժանացել է Մոլիերյան (1957), Շիլլերյան (1959), Նյու-Յորքի քննադատների (1959) միջազգային գրական մրցանակներին։
«Վթար»-ի բեմականացումը և «Ֆիզիկոսներ» պիեսը ներկայացվել են հայկական հեռուստատեսությամբ։
Կենսագրություն
Ֆրիդրիխ Դյուրենմաթի կյանքը իրադարձություններով հարուստ չի եղել։ Ծնվել է Բեռնի մոտ գտնվող Կոնոլֆինգեն գյուղում։ Հայրը՝ Ռայնհոլդը, բողոքական քահանա է եղել և հետագայում Դյուրենմաթն իր ստեղծագործություններում մահվան հաճախակի լինելը բացատրել է այդ հանգամանքով՝ ամբողջ ժամանակ ինչ-որ մեկին հուղարկավորել են, ինչ-որ մեկին թաղել ։ Համեմատաբար մեծ գյուղում եղել է երկաթուղային կայարան, որտեղ գնացքները հազվադեպ են ուշացել։ Դա փակ, նահապետական աշխարհ է եղել, իր «թատերասրահով», որտեղ, ի թիվս այլ գործերի ցուցադրել են տեղացի ուսուցչի ստեղծագործությունները։
Ֆրիդրիխի պապը՝ Ուլրիխ Դյուրենմաթը, պահպանողական լրագրող և քաղաքական գործիչ է եղել Կոնոլֆինգենում և ճանաչված բանաստեղծ, առանց որի ոչ մի գյուղական փառատոն չէր կարող անցկացվել։ Ինքը՝ Ֆրիդրիխը, մանկության տարիներին նախապատվությունը տվել է կերպարվեստին և ստացել իր կյանքում առաջին մրցանակը՝ ժամացույց, 12 տարեկանում՝ «Պեստալոցցիի օրացույց» մանկական նկարների մրցույթում հաղթելու համար ։
1941 թվականին, գիմնազիան ավարտելուց հետո, Դյուրենմաթը նախ Ցյուրիխում, իսկ 1943 թվականից՝ Բեռնի համալսարանում մասնակցել է աստվածաբանության, փիլիսոփայության, գերմանագիտության և արվեստի պատմության դասընթացների, բայց երբեք իր համալսարանական կրթությունը չի հասցրել գիտական աստիճանի ։ 1946 թվականին նա թողել է համալսարանը և որոշ ժամանակ աշխատել որպես գծանկարիչ, նախքան գրականության ուղղությամբ կողմնորոշվելը ։ Նույն թվականին Դյուրենմաթն ամուսնացել է դերասանուհի Լոտտի Գեյսլերի հետ ։